**Ministru kabineta rīkojuma projekta**

**“Par finansējuma pārdali Iekšlietu ministrijai no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 07.00.00 “Tiesu spriedumu izpilde”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par finansējuma pārdali Iekšlietu ministrijai no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 07.00.00 “Tiesu spriedumu izpilde”” (turpmāk – rīkojuma projekts) sagatavots, pamatojoties uz:1. likuma “Par valsts budžetu 2017.gadam” 57.pantu;
2. Ministru kabineta 2016.gada 29.novembra sēdes protokollēmuma (prot. Nr.65 39.§”Informatīvais ziņojums “Par nepieciešamo rīcību saistībā ar amatpersonu ar speciālajām dienesta pakāpēm pārtraukumu ieskaitīšanu dienesta pienākuma izpildes laikā”) 2.2.2.apakšpunktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 2.augusta sēdē (prot. Nr.38 39.§) tika izskatīts Iekšlietu ministrijas sagatavotais Informatīvais ziņojums “Par dienesta pienākumu izpildes laika organizēšanu Iekšlietu ministrijas sistēmas iestādēs un Ieslodzījuma vietu pārvaldē” (turpmāk – Informatīvais ziņojums). Informatīvais ziņojums tika sagatavots, lai informētu Ministru kabinetu par Augstākās tiesas Administratīvo lietu departamenta (turpmāk – Augstākā tiesa) 2016.gada 16.jūnija spriedumu lietā Nr.A420535212, un Ministru kabinets pieņemtu lēmumu par turpmāko rīcību.Informatīvajā ziņojumā bija iekļauti indikatīvi aprēķini par papildu nepieciešamo finansējumu, lai kompensētu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm (turpmāk – amatpersona) izveidojušās virsstundas, kas balstījās uz vidējo kompensējamo virsstundu skaitu, vidējo amatpersonu skaitu, kurām piešķirama kompensācija, un vidējo šīm amatpersonām noteikto stundas algas likmi. Indikatīvi aprēķinātie papildu izdevumi virsstundu darba apmaksai, ņemot vērā arī ietekmi uz piemaksu par nakts darbu, Iekšlietu ministrijas sistēmas iestādēm sastādīja 13 235 813 *euro* (no tā: Valsts ugunsdzēsības un glābšanas dienestam – 8 229 710 *euro*).

|  |
| --- |
|  |
|  |

Izskatot Informatīvo ziņojumu, tika dots uzdevums apkopot informāciju par katrai amatpersonai faktiski kompensējamo nostrādāto virsstundu skaitu attiecīgajā laikposmā un noteiktajā kārtībā iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”.Iekšlietu ministrija sagatavoja un iesniedza Ministru kabinetā izskatīšanai rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””. Ministru kabinets 2016.gada 6.decembrī pieņēma rīkojumu Nr.747 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojums Nr.747), kas paredzēja no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Valsts ugunsdzēsības un glābšanas dienestam) finansējumu (daļu no indikatīvi aprēķinātā finansējuma), kas nepārsniedz 4 000 000 *euro*, lai segtu izdevumus, kas saistīti ar darba samaksas pārrēķinu amatpersonām ar speciālajām dienesta pakāpēm par laikposmu no 2014.gada 16.jūnija līdz 2016.gada 15.jūnijam sakarā ar Latvijas Republikas Augstākās tiesas Administratīvo lietu departamenta 2016.gada 16.jūnija spriedumu administratīvajā lietā Nr. A420535212. Faktiski 2016.gadā pārrēķinātās darba samaksas daļas izmaksas nodrošināšanai tika izlietoti finanšu līdzekļi 3 892 002 *euro*.MK rīkojuma Nr.747 anotācijā tika norādīts, ka 2016.gadā neizmaksātā atlīdzības daļa tiks izmaksāta 2017.gadā no šim mērķim valsts budžeta 74.resorā “Gadskārtējā valsts budžeta izpildes procesā pārdalāmais finansējums” programmas 07.00.00 “Tiesu spriedumu izpilde” (dienestā esošajām amatpersonām). Attiecībā uz tām amatpersonām, kuras atvaļinātas no dienesta attiecīgajā Iekšlietu ministrijas sistēmas iestādē Iekšlietu ministrija iesniegs Finanšu ministrijai Valsts pārvaldes iestāžu nodarīto zaudējumu atlīdzināšanas likuma 21.1 pantā paredzētos lēmumus, un izmaksu nodrošinās Finanšu ministrija 2017.gadā.Likuma “Par valsts budžetu 2017.gadam” 57.pants nosaka, ka kompensāciju izmaksu veikšanai par dienesta pienākumu pildīšanu virs noteiktā dienesta pienākumu izpildes laika Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm valsts budžeta resora "74. Gadskārtējā valsts budžeta izpildes procesā pārdalāmais finansējums" programmā 07.00.00 "Tiesu spriedumu izpilde" rezervētais finansējums ir līdz 16 000 000 *euro*, paredzot, ka finansējuma apmērs tiek precizēts atbilstoši Iekšlietu ministrijas un Tieslietu ministrijas veiktajiem aprēķiniem, nepārsniedzot rezervēto summu. Finanšu ministram ir tiesības pārdalīt programmā 07.00.00 "Tiesu spriedumu izpilde" rezervēto finansējumu Iekšlietu ministrijai un Tieslietu ministrijai pēc attiecīga Ministru kabineta lēmuma pieņemšanas. Savukārt Ministru kabineta 2016.gada 29.novembra sēdes protokollēmuma (prot. Nr.65 39.§) (turpmāk – protokollēmums) 2.1.apakšpunkts nosaka, ka Iekšlietu ministrijai (Valsts policijai, Valsts ugunsdzēsības un glābšanas dienestam, Valsts robežsardzei) līdz 2017.gada 31.martam jānodrošina dienesta pienākumu pildīšanas virs noteiktā dienesta pienākumu izpildes laika pārrēķinu (uzskaiti) par laikposmu no 2014.gada 16.jūnija līdz 2016.gada 15.jūnijam tām amatpersonām, kurām tika noteikts aizliegums pamest dienesta izpildes vietu pārtraukuma laikā. Savukārt protokollēmuma 2.2.2.apakšpunkts nosaka, ka attiecībā uz tām šī protokollēmuma 2.1.apakšpunktā minētajām amatpersonām, kuras atrodas dienestā attiecīgajā Iekšlietu ministrijas sistēmas iestādē, ne vēlāk kā līdz 2017.gada 31.decembrim jānodrošina noteiktās atlīdzības (pārrēķinātās darba samaksas daļas) izmaksu 2017.gadā - no šim mērķim valsts budžeta 74.resora "Gadskārtējā valsts budžeta izpildes procesā pārdalāmais finansējums" programmā 07.00.00 "Tiesu spriedumu izpilde" paredzētā finansējuma.Ņemot vērā minēto, ir sagatavots rīkojuma projekts, kas paredz, pamatojoties uz likuma “Par valsts budžetu 2017.gadam” 57.pantu, pārdalīt finansējumu no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 07.00.00 “Tiesu spriedumu izpilde” uz Iekšlietu ministrijas budžeta programmu 07.00.00 “Ugunsdrošība, glābšana un civilā aizsardzība” 4 185 271 *euro* apmērā, lai segtu izdevumus, kas saistīti ar darba samaksas pārrēķinu amatpersonām ar speciālajām dienesta pakāpēm par laikposmu no 2014.gada 16.jūnija līdz 2016.gada 15.jūnijam sakarā ar Latvijas Republikas Augstākās tiesas Administratīvo lietu departamenta 2016.gada 16.jūnija spriedumu administratīvajā lietā Nr.A420535212:1. Valsts ugunsdzēsības un glābšanas dienestam – 4 095 133 *euro*;2. Ugunsdrošības un civilās aizsardzības koledžai – 90 138 *euro*. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests, Ugunsdrošības un civilās aizsardzības koledža. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums tiešā veidā ietekmē Valsts ugunsdzēsības un glābšanas dienesta 2367 amatpersonas un Ugunsdrošības un civilās aizsardzības koledžas 63 amatpersonas, kam laika posmā no 2014.gada 16.jūnija līdz 2016.gada 15.jūnijam tika noteikts aizliegums pamest dienesta izpildes vietu pārtraukuma laikā, kā rezultātā nepieciešams veikt darba samaksas pārrēķinu un kompensāciju izmaksu par dienesta pienākumu pildīšanu virs noteiktā dienesta pienākumu izpildes laika. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 44 528 132 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 44 528 132 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 44 528 132 | 4 185 271 | 0 | 0 | 0 |
| 2.1. valsts pamatbudžets | 44 528 132 | 4 185 271 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -4 185 271 | 0 | 0 | 0 |
| 3.1. valsts pamatbudžets | 0 | -4 185 271 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 4 185 271 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 07.00.00 “Tiesu spriedumu izpilde” pārdalīt Iekšlietu ministrijai finansējumu 2017.gadā 4 185 271 *euro* apmērā (budžeta programma 07.00.00 “Ugunsdrošība, glābšana un civilā aizsardzība”), lai segtu izdevumus, kas saistīti ar darba samaksas pārrēķinu amatpersonām ar speciālajām dienesta pakāpēm par laikposmu no 2014.gada 16.jūnija līdz 2016.gada 15.jūnijam sakarā ar Latvijas Republikas Augstākās tiesas Administratīvo lietu departamenta 2016.gada 16.jūnija spriedumu administratīvajā lietā Nr.A420535212 (EKK 1000 “Atlīdzība”), tai skaitā:1. Valsts ugunsdzēsības un glābšanas dienestam – 4 095 133 *euro*, tai skaitā: * EKK 1100 “Atalgojums” – 3 281 096 *euro* (no tiem, EKK 1116 “Mēnešalga amatpersonām ar speciālajām dienesta pakāpēm” 355 696 *euro*; EKK 1142 “Samaksa par virsstundu darbu un darbu svētku dienās” 2 925 400 *euro*);
* EKK 1200 “Darba devēja valsts sociālās apdrošināšanas obligātās iemaksas, pabalsti un kompensācijas” – 814 037 *euro* (no tiem, EKK 1210 “Darba devēja valsts sociālās apdrošināšanas obligātās iemaksas” 781 647 *euro*; EKK 1221 “Darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas” 32 390 *euro*);

2. Ugunsdrošības un civilās aizsardzības koledžai – 90 138 *euro*, tai skaitā:* EKK 1100 “Atalgojums” – 71 985 *euro* (no tiem, EKK 1116 “Mēnešalga amatpersonām ar speciālajām dienesta pakāpēm” 7 729 *euro*; EKK 1142 “Samaksa par virsstundu darbu un darbu svētku dienās” 64 256 *euro*);
* EKK 1200 “Darba devēja valsts sociālās apdrošināšanas obligātās iemaksas, pabalsti un kompensācijas” – 18 153 *euro* (no tiem, EKK 1210 “Darba devēja valsts sociālās apdrošināšanas obligātās iemaksas” 17 205 *euro*; EKK 1221 “Darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas” 948 *euro*).

Detalizēti aprēķini pielikumos. Aprēķini sagatavoti resursu vadības sistēmas *Horizon* “produkcijas vidē”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar likumu “Par valsts budžetu 2017.gadam” Iekšlietu ministrijai budžeta programmā 07.00.00 “Ugunsdrošība, glābšana un civilā aizsardzība” izdevumi atlīdzībai amatpersonām ar speciālajām dienesta pakāpēm plānoti 44 528 132 *euro* apmērā.Attiecībā uz Valsts policiju un Valsts robežsardzi norādām, ka pēc attiecīgos aprēķinu sagatavošanas tiks sagatavots un iesniegts Ministru kabinetā rīkojuma projekts par finansējuma pārdali no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 07.00.00 “Tiesu spriedumu izpilde”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ugunsdzēsības un glābšanas dienests, Ugunsdrošības un civilās aizsardzības koledža. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.Rīkojuma projekta izpilde neietekmē valsts pārvaldes institucionālo sistēmu.Paredzama paaugstināta darba intensitāte darba samaksas pārrēķina sagatavošanā iesaistītajiem cilvēkresursiem (grāmatvedības personālam).  |
| 3. | Cita informācija | Nav. |

Anotācijas IV, V un VI sadaļa – projekts šīs jomas neskar.

Iekšlietu ministra pienākumu izpildītājs,

ārlietu ministrs Edgars Rinkēvičs

Vīza:

Valsts sekretāre Ilze Pētersone–Godmane

25.01.2017. 15:28

1697

S.Šaicāne 67219607

santa.saicane@iem.gov.lv

T.Černova 67219608

tatjana.cernova@iem.gov.lv